

**"Қазақстан Республикасының Ұлттық қорынан 2014 жылға арналған нысаналы трансферт бөлу туралы" Қазақстан Республикасы Президентінің 2013 жылғы 10 қазандағы № 669 Жарлығына өзгеріс енгізу туралы**

Қазақстан Республикасы Президентінің 2014 жылғы 3 шілдедегі № 857 Жарлығы

      **ҚАУЛЫ ЕТЕМІН:**

      1. «Қазақстан Республикасының Ұлттық қорынан 2014 жылға арналған нысаналы трансферт бөлу туралы» Қазақстан Республикасы Президентінің 2013 жылғы 10 қазандағы № 669 Жарлығына мынадай өзгеріс енгізілсін:

      1-тармақ мынадай редакцияда жазылсын:

      «1. Қазақстан Республикасының Ұлттық қорынан 2014 жылға арналған республикалық бюджетке:

      Астана - Алматы автожолының Астана - Қарағанды, Алматы - Қапшағай учаскелерін салуға;

      Астана - Павлодар автожолын салуға;

      «Жезқазған - Бейнеу» теміржолын салуға;

      ЭКСПО-2017-ні өткізуге дайындыққа;

      Инфрақұрылымдық жобалар қорын қалыптастыруға «Бәйтерек» ұлттық басқарушы холдингі» акционерлік қоғамының жарғылық капиталын ұлғайтуға 150 (жүз елу) миллиард теңге;

      банк секторын сауықтыру үшін «Проблемалық кредиттер қоры» акционерлік қоғамын капиталдандыруға 250 (екі жүз елу) миллиард теңге мөлшерінде нысаналы трансферт бөлінсін.».

      2. Осы Жарлық қол қойылған күнінен бастап қолданысқа енгізіледі.

*Қазақстан Республикасының*

*Президенті                                 Н.Назарбаев*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК